ဂူချီ

ဂူချီ () ဟူသော အမှတ်တံဆိပ်အမည်ဖြင့် လူသိများသော ဂူချီအို ဂူချီ အီတလီ အစုရှယ်ယာကုမ္ပဏီ (Guccio Gucci S.p.A) သည် အီတလီနိုင်ငံ၊ ဖလော်ရင့်မြို့အခြေစိုက် အီတလီ တန်ဖိုးကြီး ဖက်ရှင် လုပ်ငန်းတစ်ခုဖြစ်၏။ ၎င်း၏ထုတ်ကုန်များအနေဖြင့် လက်ကိုင်အိတ်များ၊ ရယ်ဒီမိတ် အဝတ်အထည်များ၊ ဖိနပ်များ၊ ဖက်ရှင်အသုံးအဆောင်ပစ္စည်းများနှင့် အိမ်အလှဆင်ပစ္စည်းများ ပါဝင်သည်။ အမွှေးနံ့သာနှင့် အလှကုန်များအတွက် Coty ကုမ္ပဏီအား ဂူချီ ဗျူးတီး (Gucci Beauty) ဟူသောအမည်နှင့် ၎င်း၏အမှတ်တံဆိပ်ကို လိုင်စင်ထုတ်ပေးထားသည်။ သမိုင်းကြောင်း left|300x300px ဂူချီကို ၁၉၂၁ ခုနှစ်တွင် ဂူချီအို ဂူချီ (Guccio Gucci) ဆိုသူမှ ဖလော်ရင့်မြို့တွင် စတင်တည်ထောင်ခဲ့သည်။ ဂူချီအို၏သားဖြစ်သူ အယ်ဒို ဂူချီ (Aldo Gucci) အုပ်ချုပ်ခဲ့သည့် အီတလီ စီးပွားရေး ဦးမော့ခဲ့သည့် ကာလ ၁၉၅၈ မှ ၁၉၆၃ ခုနှစ်များအတွင်းတွင် Gucci သည် ၎င်းခေတ်၏ စည်းစိမ်ချမ်းသာမှု သင်္ကေတပြယုဒ်တစ်ခုဖြစ်လာခဲ့ပြီး ကမ္ဘာတစ်ဝန်း၌လည်း နာမည်ကြီး အမှတ်တံဆိပ်တစ်ခုဖြစ်လာခဲ့သည်။ ၁၉၈၀ ခုနှစ်နောက်ပိုင်း မိသားစုအတွင်း ပြဿနာများဖြစ်ပွားခဲ့ရာ ၁၉၉၃ ခုနှစ်အရောက်တွင် လုပ်ငန်းများအားလုံး ရပ်ဆိုင်းခဲ့ရသည်။ ထိုအကျပ်အတည်းကာလအပြီးတွင် လုပ်ငန်းများပြန်လည် လည်ပတ်လာခဲ့ရာ ၁၉၉၉ ခုနှစ်တွင် Gucci သည် ပြင်သစ်လုပ်ငန်းစု PPR (Kering) ၏ လက်အောက်ခံလုပ်ငန်းခွဲ တစ်ခုဖြစ်လာခဲ့သည်။ ၂၀၂၃ ခုနှစ်တွင် ဂူချီသည် ဝန်ထမ်းဦးရေ ၂၀,၇၁၁ ဦးဖြင့် ကမ္ဘာတဝှမ်း စတိုးဆိုင်ပေါင်း ၅၃၈ ဆိုင်ဖွင့်လှစ်ထားပြီး ရောင်းရငွေ ယူရို ၉.၉ ဘီလီယံ ရရှိခဲ့သည်ဟု သိရသည်။ စတက်ဖန်နို ကန်တီနိုသည် ၂၀၂၄ ခုနှစ် အောက်တိုဘာလမှစ၍ ဂူချီ၏ အမှုဆောင်အရာရှိချုပ်ဖြစ်လာခဲ့သည်။ မှတ်စု ကိုးကား ပြင်ပလင့်များ ကဏ္ဍ:ဇိမ်ခံပစ္စည်း အမှတ်တံဆိပ်များ ကဏ္ဍ:ရေမွှေးဖော်စပ်ထုတ်လုပ်သည့် အိမ်တော်များ ကဏ္ဍ:ခရီးဆောင်အိတ် ထုတ်လုပ်သူများ ကဏ္ဍ:တန်ဖိုးကြီး ဖက်ရှင် အမှတ်တံဆိပ်များ ကဏ္ဍ:ဖက်ရှင် အသုံးအဆောင် အမှတ်တံဆိပ်များ ကဏ္ဍ:အိတ်များ (ဖက်ရှင်) ကဏ္ဍ:အီတလီနိုင်ငံ၏ ကုမ္ပဏီများ ကဏ္ဍ:လက်ပတ်နာရီ ထုတ်လုပ်ရေး ကုမ္ပဏီများ ကဏ္ဍ:လက်ဝတ်ရတနာ ကုမ္ပဏီများ ကဏ္ဍ:ဖိနပ် ကုမ္ပဏီများ ကဏ္ဍ:အဝတ်အစား အမှတ်တံဆိပ်များ ကဏ္ဍ:အဝတ်အစား ကုမ္ပဏီများ ကဏ္ဍ:မျက်မှန် အမှတ်တံဆိပ်များ ကဏ္ဍ:ဒီဇိုင်း ကုမ္ပဏီများ